lieky na tlak
Dobrý deň viete prosim vás poradiť nejaké lieky na vysoký krvný tlak, ktoré neobsahujú laktózu. Myslím lieky na lekársky predpis ale bez laktozy. Dakujem za odpoved.
Dobrý deň,
ďakujeme za Vašu otázku.
Lekár pri stanovení liečby vysokého krvného tlaku prihliada na viacero faktorov, ako je celkový zdravotný stav, jeho samotná hodnota, iné prípadné diagnózy, vek, hmotnosť pacienta a pod. Máme registrovaných veľké množstvo liekov, ktoré rôznym mechanizmom účinku ovplyvňujú hladinu krvného tlaku s obsahom jednej účinnej látky, prípadne kombinácie účinných látok. V našej kompetencii nie je možné rozhodovať o vhodnej liečbe vysokého krvného tlaku, keďže sa jedná o lieky viazané na lekársky predpis. Ak máte diagnostikovanú laktózovú intoleranciu a zároveň je potrebná liečba krvného tlaku, je nevyhnutné podstúpiť lekárske vyšetrenie. Následne po stanovenej liečbe sa s lekárom, prípadne kolegami v kamennej lekárni, poraďte o vhodnom lieku s predpísanou účinnou látkou (kombináciou účinných látok), ktoré je dostupné bez obsahu laktózy, keďže liek s rovnakou účinnou látkou vyrábajú viacerí výrobcovia zvyčajne s rozdielnym obsahom pomocných látok (generické lieky).
Prajem pekný zvyšok dňa.
S pozdravom
PharmDr. Veronika Kiabová